Jelaskan Terlalu pantas dari Anwar Ibrahim dalam bahasa melayu

Semasa pemimpin ABIM, Anwar dikatakan pernah memijak bendera UMNO tetapi segera dinafikan.

Beliau tidak hanya ditentang oleh Tengku Razaleigh Hamzah, Abdullah Ahmad Badawi dan Najib Razak kerana  bergerak terlalu pantas dalam kepimpinan UMNO.

1993 Anwar Ibrahim bertanding jawatan Timbalan Presiden UMNO menentang  Ghafar Baba kerana Ghafar hanyalah tokoh sementara yang dilantik oleh Dr Mahathir selepas 'kekosongan' yang ditinggalkan oleh  Datuk Musa Hitam. Ghafar Baba bukanlah calon yang sesuai untuk dilantik sebagai Perdana Menteri Malaysia. Golongan muda mahu Anwar berbanding Ghafar sebagai tokoh veteran sahaja. Anwar telah menguasai setiap sendi. Ghafar tidak jadi bertanding kerana tidak bersedia dan kemenangan percuma diberikan kepada Anwar Ibrahim.

Malah beliau ditentang oleh Dr Mahathir Mohamad sendiri yang dilihat terperangkap antara sayang dan benci dengan Anwar Ibrahim. Anwar dilihat boleh menguatkan kedudukan  Dr Mahathir dan UMNO tapi pada akhirnya  boleh menjahanamkan visi Dr Mahathir yang belum kesampaian.

Dalam Perhimpunan Agung UMNO 1997 tersebar surat layang setebal 30 halaman yang memfitnah Anwar Ibrahim. Kononnya  mempunyai skandal dengan isteri orang dan homoseks. Anwar Buat laporan polis pada  15 Ogos 1997.

Kemasukan semula Tengku Razaleigh Hamzah selaku pemimpin  Parti Melayu Semangat 46 ke dalam UMNO dilihat menggugat peluang Anwar Ibrahim untuk menjadi Perdana Menteri.

Pada 1997 golongan anti Anwar menganggap golongan yang cenderung kepada Anwar yang dikenali sebagai Anwarisme  sudah menguasai setiap sendi UMNO dan bila-bila masa boleh menjatuhkan Dr Mahathir Mohamad yang dilihat tidak cukup Islamik.

Anwar sering mengadakan usrah, sembahyang jemaah di rumahnya dan memberi jamuan makan para wartawan Malaysia. Kegiatan ini dilihat sebagai kempen dan politik wang. Para pegawai kerajaan, ahli akademik dan rakyat bawahan menyokong Anwar yang tertarik dengan wawasan Islamnya.

Ada di antara golongan profesional merupakan rakan seangkatan dengan Anwar dan sama sekolah dengan Anwar di Maktab Melayu Kuala Kangsar, contohnya Tan Sri Yahya Ahmad.

Presiden Pas  ketika itu iaitu Datuk Fadzil Mohd Noor  menyokong Anwar .  Anwar selaku Menteri Kewangan banyak meluluskan peruntukan di Kelantan.

Zahid Hamidi selaku Ketua Pemuda UMNO dan Datin Siti Zaharah Sulaiman selalu Ketua Wanita UMNO / Timbalan Menteri Kesihatan  dilihat menyokong  Anwar.

Pada tahun 1993, 95 % ahli UMNO menyokong Anwar semasa pencalonan Timbalan Presiden UMNO sebelum berlangsungnya Perhimpunan Agung UMNO pada waktu itu.  137 daripada 145 bahagian telah mencalonkan Anwar manakala  Ghafar hanya 7 bahagian sahaja.